Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 15/2006. (IV. 3.) OM rendelethez]
Paragraph Index: 1922

7. a) A mesterképzési szakon végzettek ismerik: - a gépészmérnöki kutató-fejlesztő munkában meghatározó természettudományi (matematikai, mechanikai, áramlástani, hőtani és elektronikai) elméletet és számítási módszereket, - a korszerű kísérleti és a numerikus módszerekre támaszkodó modellezési technikákat, - gépek és gépészeti berendezések időben változó folyamatainak modellezését, a folyamatok analízisét, - rendszerszemléletű gazdasági és menedzsment tevékenységhez kapcsolódó feladatokat, - kutatási, fejlesztési feladatok szervezését, irányítását, alapvető kommunikációt - idegen nyelven is, - a kutatáshoz vagy tudományos munkához szükséges, széles körben alkalmazható problémamegoldó technikákat, - a környezetvédelem, a minőségügy, a fogyasztóvédelem, a termékfelelősség, az egyenlő esélyű hozzáférés elve és alkalmazása, a munkahelyi egészség és biztonság, a műszaki és gazdasági jogi szabályozás, valamint a mérnöketika alapvető előírásait, - a globális társadalmi és gazdasági folyamatokat.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes